Huvitav, et antud spekulatsioon libiseb nagu möödaminnes üle fluktueeriva universumi mudeli peamisest vastuargumendist - entroopia kasvu seadusest. Ega see raksu ja paugu idee (vahelduvalt  kokkutõmbav ja pauguga paisuv universum) mingi uus asi ole, seda on varemalt palju uuritud ja alati jõutud järeldusele, et universum on siiski ühesuunaline, ja ükski põhjuse ega tagajärje ahel ei ulatu suurest paugust kaugemale minevikku, kuna seda minevikku ei ole olemas. Fluktueeriva universumi vastastel on tõsine argument lauale lüüa: vahelduvate kokkutõmbumiste ja paisumiste tsüklite jooksul peaks universumi entroopia järjest kasvama, aga see ei vasta tegelikkusele. Kuna entroopia kasvu seadus on  fundamentaalne, siis järelikult peab vale olema kokkutõmbuva-paisuva universumi käsitlus ise. Jääbki üle vaid singulaarsele alghetkele ja suurele paugule tuginev mudel, mis seletab enamuse nähtustest, välja arvatud need arusaamatud gammapursked.